open-index/open-wikipedia-markdown huggingface dataset:
Kannonkosken tasoristeysturma

**Kannonkosken tasoristeysturma** sattui Kannonkoskella 22. helmikuuta 1971, kun koululaisia kuljettanut pienoisbussi ja ratakuorma-auto törmäsivät toisiinsa. Onnettomuudessa kuoli kuusi iältään 8–15-vuotiasta koululaista. 

## Onnettomuus

Ford Transit -pienoisbussi (tilataksi) ajoi maanantaiaamuna Palomäen kylätietä, nykyistä Aatulantietä, pitkin Kannonkosken kirkolle päin. Kyydissä oli kuljettajan lisäksi kahdeksan kirkonkylän kansakoulun, kansalaiskoulun ja keskikoulun oppilasta sekä yhden koululaisen äiti. Sää oli aamulla kello 8.45 aurinkoinen mutta paikoin sumuinen.

Neljän kilometrin päässä Kannonkosken asemalta pohjoiseen Tervapuron kohdalla Palomäen suuntaan johtava kylätie ylittää Jyväskylä–Haapajärvi-radan ennen entistä Piilolan seisaketta eli pysäkkiä. Henkilöliikenne radalla oli lopetettu vuonna 1968, ja säännöllisesti rataa pitkin kulki yksi tavarajuna päivässä. Epäsäännöllisesti rataa käyttivät Valtionrautateiden työkoneet. Onnettomuusaamuna rataa pitkin kulki lumenauraustyössä ollut ratakuorma-auto. Törmäyshetkellä se peruutti nopeudella 50–60&nbsp;km/h.

Koululaisbussin kuljettaja ajoi joka arkiaamu tietä pitkin radan yli ja oli tottunut siihen, ettei siihen aikaan kulje junia. Auto ajoi hiljaa mutta pysähtymättä radalle. Sen vaihde oli ykkösellä. Ratakuorma-auto antoi äänimerkin ja ehti jarruttaa. Silti se työnsi pienoisbussia 93,5 metriä edellään. Transitin 51-vuotias kuljettaja ja kaksi koululaista sinkoutuivat ulos. Auto romuttui täysin.

Kolme koululaista kuoli onnettomuuspaikalla ja kolme sairaalassa tai matkalla sinne. Kuljettaja ja kyydissä ollut 54-vuotias emäntä loukkaantuivat, samoin kuin yksi jaloistaan jäännöksiin juuttunut koululainen. Vain yksi koululainen selviytyi loukkaantumatta. Koska yksi oppilas oli jäänyt kuumeen takia kotiin, jäi Palomäen suunnalle henkiin kolme koululaista.

## Pelastustyöt
Ratakuorma-autossa ei ollut radiopuhelinta, eivätkä sen kuljettaja ja apumies osanneet etsiä lähintä puhelinta. Kuljettaja juoksi päätielle, jolla hän pysäytti henkilöauton. Sen mukana tieto onnettomuudesta saatiin kirkonkylän kunnanlääkärille. Samalla saatiin hälytettyä myös poliisi ja keskeytettyä rautatieliikenne.

Lääkäri ehti onnettomuuspaikalle noin 25 minuuttia kolarin jälkeen. Lähin ambulanssi oli 33 kilometrin päässä Kivijärvellä. Siksi nopeimmin paikalle saatiin toinen koululaiskuljetuksissa käytetty pienoisbussi. Lääkäri vei kaksi potilasta omalla pakettiautollaan sairaalaan. Osa loukkaantuneista vietiin Kivijärven sairaalaan, vaikeimmin loukkaantuneet Keski-Suomen keskussairaalaan Jyväskylään.

## Muita rataonnettomuuksia Kannonkoskella

*Räjähdysonnettomuus Saarijärvi–Kannonkoski-ratalinjatyömaalla Enonjärvellä talvella 1958–1959. Onnettomuudessa kuoli panostaja.
*Talvella 1960 työjunan kuljettaja kuoli yöllä palamaan syttyneen veturin hyttiin Kannonkosken aseman ratapihalla. Jyväskylä–Haapajärvi-rata oli tuolloin vielä Kannonkosken ja Keitelepohjan välillä keskeneräinen.

## Lähteet
* Helsingin Sanomat 23.2.1971, 24.2.1971 ja 25.2.1971
* Hufvudstadsbladet 23.2.1971
* Uusi Suomi 23.2.1971 ja 24.2.1971
* 

### Viitteet
Jylkynkivi

**Jylkynkivi** eli **kumistuskivi** on suomalainen historiallinen ja esihistoriallinen äänimerkinantolaite, joita on säilynyt kiinteinä muinaisjäännöksinä. Jylkynkivi on suuri kivilaatta, jonka alla on pienempi kivi. Jylkynkiveä on helppo keikuttaa pienemmän kiven varassa, jolloin kuuluu voimakas ääni, "jylkytys". Jylkynkiviä tiedetään käytetyn vielä isonvihan aikana. Joissain tapauksissa jylkynkiviä oli rakennettu ketjuksi, jolla viesti saatiin nopeasti matkojenkin päähän. Jylkynkiviä tunnetaan ainakin Pielaveden Paljakanmäessä, Keuruun Ampialassa ja Heinäveden Lepikkomäessä.
## Lähteet
* 
*
Tavor TAR-21

**Tavor TAR-21** on israelilainen rynnäkkökivääri, jonka kehitys aloitettiin vuonna 1991 tarkoituksena korvata M16A1-, CAR-15- ja Galil-rynnäkkökiväärit. Ase on kaasumäntätoiminen ja bullpup-tyyppinen, eli laukaisukoneisto on liipaisinasetelman takana. 

Israelin puolustusvoimat ei ole tehnyt suurta tilausta Tavor rynnäkkökivääreistä, mutta Intia on ostanut niitä 20 miljoonalla dollarilla.  Israeli Military Industriesista (IMI) yksityistetty Israel Weapon Industries  Ltd. (IWI) jatkaa Tavor OICW -projektia, missä paranneltuun Tavoriin yhdistettäisi kaikkein moderneinta elektroniikkaa.

## Variaatioita

*Tavor TAR-21
*Tavor CTAR-21 (karbiiniversio)
*Tavor MTAR-21 (mikroversio)
*Tavor-2 (Päivitetty versio Tavor MTAR-21:stä)
*Itselataava siviiliversio

## Lähteet

## Aiheesta muualla
*  Valmistajan kotisivu 
* Modern firearms
MSD

**MSD** (Yhdysvalloissa ja Kanadassa **Merck & Co., Inc.**), on yhdysvaltalainen vuonna 1891 perustettu lääketeollisuusyritys. MSD on yksi maailman viidestä suurimmasta lääkeyhtiöstä.

Yrityksellä oli vuonna 2025 noin 75&nbsp;000 työntekijää ja se kuuluu Dow Jones Industrial Average -indeksiin.

## Myydyimmät tuotteet

*Singulair (montelukasti) – astmalääke
*Januvia (sitagliptiini) - diabeteslääke
*Zetia (etsetimibi) - kolesterolilääke
*Remicade (Infliksimabi) - reumalääke
*Vytorin (etsetimibi/simvastatiini) - kolesterolilääke
*Janumet (sitagliptiini/metformiini - diabeteslääke
*Isentress (raltegraviiri) - HIV-lääke
*Cozaar (losartaani) - verenpainelääke
*Gardasil [Human Papillomavirus Quadrivalent (Types 6, 11, 16 and 18) Vaccine, Recombinant] - papilloomavirusrokote
*Proquad - MPR-rokote

## Merkittäviä tuotteita
*Singu
*Ezetrol (etsetimibi) – kolesterolia alentava uuden tyyppinen lääke
*Zocor (simvastatiini) – kolesterolia alentava statiini
*Propecia/Proscar (finasteridi) – miestyypin kaljuuntumiseen ja eturauhasen liikakasvuun
*Emend (aprepitantti) – sytostaatti-hoidosta aiheutuvaan oksenteluun ja pahoinvointiin
*Fosamax (alendronaatti) – osteoporoosilääke
*Crixivan (indinaviiri) – HIV-lääke
*Maxalt (ritsatriptaani) - migreenilääke
*Tienam (imipeneemi) - laajakirjoinen antibiootti

## MSD Suomessa
MSD Finland Oy on kansainvälisen lääkeyrityksen Merck & Co. , Incin tytäryhtiö. Yhtiön toiminta perustuu uusien lääkevalmisteiden kehittämiseen ja valmistamiseen.

## Lähteet

## Aiheesta muualla

* MSD Finland Oy:n kotisivut
* Tietoa terveydestä ja hyvinvoinnista
* univadis-portaali: tietoa lääkäreille
Heckler & Koch

**Heckler & Koch** on vuonna 1949 perustettu saksalainen aseiden valmistaja.

## Heckler & Kochin valmistamia aseita
### Pistooleja
* Heckler & Koch HK4
* Heckler & Koch VP70
* Heckler & Koch P9
* Heckler & Koch P7
* Heckler & Koch USP 
* Heckler & Koch P11
* Heckler & Koch P2000
* Heckler & Koch Mark 23

### Rynnäkkökivääreitä
*Heckler & Koch HK33
*Heckler & Koch HK53
*Heckler & Koch G41
*Heckler & Koch G11
*Heckler & Koch G36
*Heckler & Koch HK416
*Heckler & Koch XM8

### Taistelukiväärejä
*Heckler & Koch G3
*Heckler & Koch HK417

### Konepistooleita
*Heckler & Koch MP5
*Heckler & Koch UMP
*Heckler & Koch MP7

### Konekiväärejä
*Heckler & Koch HK21
*Heckler & Koch HK23
*Heckler & Koch MG36
*Heckler & Koch MG43
*Heckler & Koch MG3
*Heckler & Koch MG4

### Kranaattikonekiväärejä
*Heckler & Koch GMG

### Tarkkuuskiväärejä
*Heckler & Koch PSG1

## Aiheesta muualla

*Heckler & Koch:in kotisivut
*Epäviralliset Heckler & Koch-sivut
Iskelmä (EP)

**Iskelmä** on Maij' Karman Kauniit Kuvat -yhtyeen EP. Levy ilmestyi vuonna 1997 yhtyeen oman Blomster Records -levymerkin kautta ja myöhemmin vuonna 1998 Megamanian kautta hieman erilaisella kannella. Yhtyeen nimi vaihtui näiden julkaisuiden välillä ja myöhempi painos on julkaistu nimellä *Maj Karman Kauniit Kuvat*.

## Kappaleet
# 
# 
# 
# 
# 

## Kokoonpano
* Herra Ylppö – laulu, layout
* Häiriö Piirinen – kitara, taustalaulu
* J. Savolainen – rummut
* V.V.V. – basso
* Paska Väyrynen – lisäraaja

### Muut tekijät
* Ahti Impola – äänittäjä, miksaaja
* Mika Jussila – masteroija

## Aiheesta muualla
* Iskelmä discogs.com -sivustolla
Heckler & Koch UMP

**Heckler & Koch UMP** () on saksalaisvalmisteinen suljetulta lukolta ampuva massasulkuinen, polymeerirunkoinen konepistooli. Se on suunniteltu MP5-konepistoolin seuraajaksi, etuinaan muun muassa helppo huollettavuus ja rungon polymeerimateriaalin keveys verrattuna MP5:n metallirunkoon. Käytetään mm. USA:n rajavalvonnassa.
Iževski elektromehanitšeski zavod "Kupol"

**Izhevsk electromechanical plant Kupol** eli Izhevskin elektromekaaninen tehdas "Kupol" (venäjäksi "Ижевский электромеханический завод "Купол") on venäläinen puolustusvälineitä valmistava yritys Iževskissä. Yhtiö perustettiin Neuvostoliitossa vuonna 1957 ja se toimi OAO-organisaatiomuodossa kunnes sen osakkeet myytiin vuonna 2002. Se valmistaa mm. Tor-M1-lähi-ilmatorjuntaohjuksia.

## Aiheesta muualla
*Izhevsk electromechanical plant Kupol  
*Ижевский электромеханический завод "Купол"
Dokumentointi

**Dokumentointi** on todellisen tapahtuman, ilmiön, idean tai rakenteen tarkkaa kirjallista kuvaamista, joka tapahtuu kuvattavan asian ehdoilla. Dokumentoinnissa pyritään mahdollisimman suureen tarkkuuteen, jotta päästäisiin lähelle yksiselitteisyyttä. Muutosten huomioiminen ja dokumentoinnin pitäminen ajan tasalla tekevät siitä jatkuvan prosessin, joka kuuluu oleellisena osana kunkin dokumentoitavan asian elinkaareen.

## Historia
Ihmiset ovat dokumentoineet tekemisiään ja suunnitelmiaan siitä alkaen kun kirjoitus keksittiin. Ensimmäinen tunnettu kirjoitusjärjestelmä kehitettiin Mesopotamiassa noin 3000 eaa. Muinaisessa Egyptissä ovat varhaisimmat löydöt kirjoituksesta samoilta ajoilta noin 3 250-3 100 eaa. Ilmeisesti kirjoitusjärjestelmät syntyivät samoihin aikoihin maanviljelyn aloittamisen kanssa eri puolilla maailmaa toisistaan riippumatta. Kiinasta on löydetty kymmeniä tuhansia oraakkeliluita joihin on kaiverrettu alkeellisia kirjoitusmerkkejä Shang-dynastian ajalta noin 1500-1300 eaa., mutta on tehty löytöjä joiden perustella voi olla että kirjoitus on keksitty Kiinassa jo paljon aikaisemmin.

Mesopotaniassa ja Egyptissä oli jo varhain kirjureita tekemässä dokumentteja kaupan ja valtion toimista. Egyptissä kirjuriksi opiskeltiin oppisopimuksella. Jo antiikin Rooman armeijaan etsittiin kirjoitus ja laskutaitoisia henkilöitä. Trajanuksen aikana 100-luvulla rooman armeija oli hyvin öljytty kone, jolla oli useita hallinnollisia osastoja joissa tarvittiin erityisosaamista.

## Mihin dokumentointia käyteään
Dokumentit eivät ainoastaan tallenna ja siirrä tietoja, ne kertovat myös ajattelumalleista. Dokumenttien käyttötapoja ovat muun muassa:

* tietojen säilyttäminen
* tietojen jakaminen
* tehdyn osoitus ja perustelu, tarkastamisen ja audioinnin mahdollistaminen
* luottamuksen luominen
* muistin tueksi 
* käyttöohjeet
* aikomusten ja lupausten kuvaus 
* rakennus- ja rakennepiirustukset
* seurannan välineenä
* sopimukset
* lait
* pöytäkirjat
* työsopimukset
* velkakirjat

## Dokumentointi kirjanpidossa
Yritysten kirjanpidossa dokumentointi on tärkeä osa. Kunnollinen dokumentointi takaa sen että vielä muutaman vuoden kuluttua voidaan kirjanpidosta tutkia miten on ennen tehty ja suunnitella tulevaa. Yrityksen dokumentointiin kuluva mukaan kirjanpidon eri tositteet, palkkalaskelmat, laskut, kuitit ja muistiot. Laki säätä siitä muun muassa että mitä dokumentoidaan ja kuinka pitkäksi ajaksi se tallenetaan.

## Tekniikan dokumentointi
Dokumentoinnin merkitys on suuri monimutkaisten rakenteiden kuten tietokoneohjelmien ymmärtämisessä ja suunnittelussa. Monissa organisaatiossa joissa suunnitellaan tietokoneohjelmia dokumentointi nähdään välttämättömänä pahana eikä välineenä jolla vältetään hankaluuksia ohjelmien tekemisessä.

## Lähteet

## Aiheesta muualla
*Dokumentoinnin ohjeistus ja arkistointi
*Arkeologia digitaalisen aikakauden kynnyksellä
*From The Sennacherib Prism
*Mitä käsiala kertoo?
Kaukana puhelimista

**Kaukana puhelimista** on Maij’ Karman Kauniit Kuvat -yhtyeen (myöhemmin *Maj Karman Kauniit Kuvat* ja *Maj Karma*) ensimmäinen albumi. Sen julkaisi yhtyeen oma Blomster Records -levy-yhtiö vuonna 1996. Levy sisältää poikkileikkauksen yhtyeen tuotannosta sen siihenastiselta uralta, mutta mukana on myös yksi lainakappale, M. A. Nummisen "Satuja voi uskoa, joo".

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Herra Ylppö – laulu 
* Häiriö Piirinen – kitara, taustalaulu 
* J. Savolainen – rummut 
* V.V.V. – basso
* Paska Väyrynen

+

* Junnu ja kummitusjuna

## Aiheesta muualla
* Kaukana puhelimista Discogs.com -sivustolla
Boromo

**Boromo** on kaupunki Burkina Fasossa. Boromo on samannimisen departementin ja Balén provinssin pääkaupunki. 

Vuonna 2006 kaupungissa oli vajaat 14&nbsp;600 asukasta.

## Lähteet

## Aiheesta muualla
*Kuvia Boromosta
Azra Akın

**Azra Akın** (s. 8. joulukuuta 1981 Almelo) on turkkilainen malli ja näyttelijä, joka voitti Miss Maailma -kilpailun Lontoossa vuonna 2002.

Akın syntyi Alankomaissa turkkilaiseen perheeseen ja vietti siellä suurimman osan lapsuuttaan. Hän osallistui vuonna 2003 brittiläiseen *The Games* -tositelevisiosarjaan. Hänellä on ollut myös pieniä rooleja useissa turkkilaisissa televisiosarjoissa. 

Akın harrastaa balettia ja huilunsoittoa. 

## Lähteet

## Aiheesta muualla
*
Heckler & Koch MG4

**Heckler & Koch MG4** on saksalaisen Heckler & Koch GmbH -asetehtaan valmistama pikakivääri, joka on kehitetty kilpailijaksi FN Minimi / M249 *SAW* -konekiväärille. Ennen kuin Bundeswehr otti sen käyttöön, sen nimikkeenä oli **MG43**.

MG4:n kehitys aloitettiin 1990-luvun loppupuolella, ensimmäiset aseet valmistuivat vuonna 2001. Ase on vielä testausvaiheessa, mutta on oletettavaa, että se tulee HK:n mallistossa korvaamaan vanhemmat HK21- ja HK23-konekiväärit.

## Käyttäjät
*
*
*
*
*

## Lähteet
Jim Steinman

**James Richard Steinman** (1. marraskuuta 1947 Hewlett, New York, Yhdysvallat – 19. huhtikuuta 2021 Connecticut, Yhdysvallat) oli yhdysvaltalainen muusikko, lauluntekijä ja musiikkituottaja. Hänen suurimpia menestyksiään ovat Meat Loafin kanssa tehdyt levyt, kuten *[[Bat Out of Hell]]* -sarja, sekä Bonnie Tylerin laulamat hitit, kuten "Total Eclipse of the Heart". Hän teki yhteistyötä myös muun muassa Andrew Lloyd Webberin, Céline Dionin, Barbra Streisandin, Barry Manilow'n ja Boyzonen kanssa.

Steinmanin oli tarkoitus jatkaa Meat Loafin kanssa *Bat Out of Hell* -albumien sarjaa kolmannella osalla, mutta miesten tiet erkaantuivat ja Meat Loaf julkaisi levyn vuonna 2006 ilman Steinmania. Levyllä on kuitenkin mukana Steinmanin toisia projekteja varten kirjoittamia kappaleita. Steinmanin viimeinen projekti oli The Dream Engine, joka esittää hänen uusia ja vanhoja laulujaan.

Steinman tyyli on sekoitus perinteistä rock and rollia, hard rockia, musikaalien draamaa ja wagneriaanista mahtipontisuutta. Hänen sanoituksensa ovat täynnä romanttisia unelmia, joihin elämän ironia tuo yllättäviä käänteitä.

Steinman sävelsi musiikkia myös musikaaleihin, joista menestyksekkäin on Roman Polańskin elokuvaan perustuva ja Michael Kunzen sanoittama *[[Tanz der Vampire]]*, joka sai ensi-iltansa Wienissä vuonna 1997.

## Valikoitu diskografia
* Meat Loaf: *[[Bat Out of Hell]]* (1977). Steinman aloitti Bat Out of Hell -konseptin kehittämisen laulaja Meat Loafin kanssa 1970-luvun alussa. Albumin laulut ovat hänen kirjoittamiaan.
* Jim Steinman: *Bad for Good* (1981). Steinmanin ainoa sooloalbumi. 
* Meat Loaf: *Dead Ringer* (1981). Steinman kirjoitti laulut Meat Loafin toiselle albumille. Albumin kappaleista "Read 'Em And Weepin" versioi myöhemmin Barry Manilow.
* Bonnie Tyler: *Faster Than the Speed of Night* (1983) ja *Secret Fire and Forbidden Dreams* (1986). Steinman tuotti albumit ja  kirjoitti osan lauluista, muun muassa hitit "Total Eclipse of the Heart" ja "Holding Out for a Hero".
* Pandora's Box: *Original Sin* (1989) Steinman kokosi naislaulajista yhtyeen ja tuotti albumin. Laulut ovat hänen kirjoittamiaan lukuun ottamatta The Doors -coveria, "Twentieth Century Fox". Céline Dion versioi *Falling into You* -albumillaan (1996) kappaleen "It's All Coming Back to Me Now".
* Meat Loaf: *[[Bat Out of Hell II: Back Into Hell]]* (1993). Steinman tuotti Bat Out of Hellin kakkososan. Laulut ovat hänen kirjoittamiaan, monet niistä alun perin hänen soololevyltään ja Pandora's Boxin albumilta. Albumi ja single "I'd Do Anything for Love (But I Won't Do That)" olivat hittejä.

## Lähteet

## Aiheesta muualla
* Viralliset kotisivut
* Jim Steinmanin blogi
Franck Queudrue

**Franck Queudrue** (s. 27. elokuuta 1978, Pariisi) on ranskalainen jalkapalloilija. 

## Ura

Ammattilaisuransa alussa tämä puolustajapelaaja pelasi runsaat kaksi kautta (1999-2001) Lensin joukkueessa, kunnes siirtyi pelaamaan Middlesbroughiin lokakuussa 2001. Lensissa hän pelasi yhteensä 42 sarjapeliä (kaksi maalia) sekä debytoi kaudella 1999-2000 eurocupeissa osallistuen joukkueensa mukana UEFA-cupiin. Ensimmäisellä, vajaalla kaudellaan Queudrue pelasi Englannin Valioliigassa 27 peliä ja sen jälkeen kausilla 2002-2003 31 peliä, 2003-2004 31 peliä ja 2004-2005 samoin 31 peliä sekä kirjautti samaisella kaudella nimiinsä henkilökohtaisen maaliennätyksensä ammattilaisurallaan, viisi sarjamaalia. Kausilla 2004-2005 ja 2005-2006 Queudrue joukkueineen selvisivät UEFA-cupiin, jälkimmäisellä kaudella jopa välieriin asti.

Kaudeksi 2006-2007 Queudrue siirtyi lontoolaisseura Fulhamiin, jossa saikin vastuuta valmentaja Chris Colemanilta. Walesilaisvalmentajan potkujen jälkeen valmennusvastuun huhtikuussa 2007 ottanut Lawrie Sanchez ei nähnyt Queudruelle käyttöä omassa pelitavassaan ja ranskalaispuolustaja siirtyikin kauden jälkeen Birminghamiin.  Birminghamissa Queudruen ja seurajohtaja David Sullivanin huonot välit pitivät ranskalaispuolustajan otsikoissa vuonna 2008. Kannattajien keskuudessa hän saavutti kuitenkin suurta suosiota ja Mestaruussarjakaudella 2008-2009 Birminghamin kannattajat valitsivat hänet vuoden pelaajaksi. 

Maaliskuussa 2010 Queudrue siirtyi Birminghamista lainalle Colchester Unitediin.  Loukkaantuminen pilasi kuitenkin ranskalaisen kauden ja hän pelasi Colchesterissa vain kolme ottelua. Kauden jälkeen Birmingham vapautti miehen sopimuksestaan. 

Elokuun lopulla 2010 Queudrue palasi takaisin kotimaahansa RC Lensiin. 

## Meriitit

* Englannin liigacup: 2004
* UEFA Cupin hopeaa: 2006
* Englannin Mestaruussarjan hopeaa: 2009

## Lähteet
Joutsan seudun ratakeskus

**Josemora** on Joutsan kunnassa sijaitseva moottoriurheilukeskus ja ajoharjoittelurata. Moottoriurheilulajeista alueella on suorituspaikat endurolle, motocrossille sekä rallin eri muodoille.

Vuonna 1989 perustetulla radalla on ajettu muun muassa Rokkiralli-kilpailuja ja Päijänteen ympäriajon erikoiskokeita. 1990-luvulla ja vielä 2000-luvun alussa alue sai kuuluisuutta Suomen MM-rallin huoltona tai erikoiskokeen osuutena.

Ajoharjoitteluun rataa käytetään etupäässä talviaikaan. Ajoharjoitteluradan pituus on 430 metriä ja motocross-radan pituus 1800 metriä. Alue soveltuu myös raskaan kaluston ajoharjoitteluun maantienopeuksin. Jokamiesluokan rata on 600-800 metrin pituinen sora-asfalttirata.

Rata-alueen omistaa vuonna 1989 perustettu Joutsan Seudun Ratakeskus Oy. Suurimpia osakkeenomistajia ovat Joutsan kunta ja Rantasipi Oy. 

## Lähteet

## Aiheesta muualla
*Joutsan Seudun Ratakeskus Oy:n kotisivut
Ligue 1 -kausi 2003–2004

**[[Ligue 1]] -kausi 2003–2004** toi Olympique Lyonnais'lle sen historian kolmannen Ranskan jalkapallomestaruuden.

## Lopputulokset

## Jaetut europaikat
* Kaksi parasta joukkuetta, eli Lyon ja PSG pääsevät suoraan tulevan kauden Mestarien liigan lohkovaiheeseen. Kolmanneksi sijoittunut Monaco karsii paikastaan Mestarien liigan kolmannella karsintakierroksella.
* Neljänneksi sijoittunut Auxerre osallistuu tulevan kauden UEFA Cupiin, kuten myös Coupe de la Liguen voittanut Sochaux.

## Putoajat ja nousijat
* Sarjan kolme viimeistä joukkuetta, Guingamp, Le Mans ja Montpellier putoavat Ligue 2:een.
* Tilalle nousevat Ligue 2:sta AS Saint-Étienne, SM Caen sekä FC Istres.

## Maalipörssin parhaat

## Aiheesta muualla
* RSSSF:n tilastot
Fn

**Fn** tarkoittaa seuraavia:

* 
* 
* FN Herstal, Fabrique Nationale de Herstal, FN, belgialainen asevalmistaja
* Forza Nuova, FN, italialainen puolue
* Front National, FN, ranskalainen puolue.
* Fortnite, Videopeli.
Latinot

**Latinot** ovat latinalaisen Amerikan eurooppalaistaustaisia asukkaita. He puhuvat yleisimmin espanjaa tai portugalia.

Yhdysvalloissa latinoiksi kutsutaan kaikkia etelä- ja väliamerikkalaistaustaisia ihmisiä. Yhdysvaltain latinot olivat vuonna 2012 Yhdysvaltain toiseksi nopeimmin kasvava väestöryhmä heti amerikanaasialaisten jälkeen.

Yhdysvalloissa termi *latino* ei viittaa mihinkään tiettyyn rodulliseen ryhmään. Latinoväestö koostuu pääosin eurooppalaisten, intiaanien ja afrikkalaisten jälkeläisistä, ja suurin osa latinoista on mestitsejä sekä vanhentuneen nimityksen mukaisesti ''mulatteja''. Yhdysvaltojen väestönlaskennassa entisestä kaavasta poiketen 2010-luvulla huomattavan monet latinoista ovat ilmoittaneet olevansa valkoisia.

Latinot ovat perinteisesti katolilaisia, joskin 2000-luvulla katolilaisten osuus latinoista on alkanut laskemaan.

## Lähteet

## Aiheesta muualla

*Latin Union
Jukka Tammisuo

**Jukka Olavi Tammisuo** (s. 25. kesäkuuta 1961 Pieksämäki) on suomalainen kestävyys- ja keskimatkojen juoksija sekä maastojuoksija. Hän edusti urallaan Kallislahden Viestiä (–1982), Savon Mailereita (1983–1988), Savonlinnan Rientoa (1989–1992, 1998–), Lohjan Kisa-Veikkoja (1993–1994), Imatran Urheilijoita (1995–1996) ja Kalvitsan Urheilijoita (1997).

Tammisuo voitti 5&nbsp;000 metrin juoksun Suomen mestaruuden Jyväskylässä 1992 ennätyksellään 13.46,53. Hopealla hän oli 1994 ja pronssilla 1991 sekä 1993. 10&nbsp;000 metrillä Tammisuo saavutti SM-hopeaa kolmasti vuosina 1990, 1991 ja 1992. Hallissa hän voitti 3&nbsp;000 metrin SM-kultaa vuosina 1989, 1990 ja 1992 ja pronssia 1996 sekä 1&nbsp;500 metrin hopeaa 1996 ja pronssia 1995. Maastojuoksun SM-kilpailuissa hän sai lyhyellä matkalla pronssia 1990. Lyhyen matkan joukkuekilpailussa hän sai kultaa 1986, 1989, 1990, 1994, hopeaa 1987 ja pronssia 1991. Pitkän matkan joukkuekilpailussa hän sai hopeaa 1993. Viestijuoksun SM-kisoissa hän sai 4&nbsp;×&nbsp;1&nbsp;500 metrin viestissä kultaa 1986, 1988, 1990, hopeaa 1987 ja pronssia 1989 ja 1997.

Harvinaisella 2&nbsp;000 metrin juoksumatkalla Tammisuo juoksi sisäratojen Suomen ennätyksen 5.20,18 vuonna 1996. Tällä ajallaan hän rikkoi 71 vuotta Paavo Nurmen hallussa olleen ennätyksen.

Jukka Tammisuo toimii Suomen Nuoriso-opiston johtajana ja rehtorina Paukkulassa, Mikkelissä. Koulutukseltaan Tammisuo on sosiaalipsykologian ja liikuntatieteiden maisteri. 

## Lähteet
Suleiman Nyambui

**Suleiman Nyambui** (s. 13. helmikuuta 1953) on tansanialainen kestävyys- ja keskimatkojen juoksija.

Nyambuin suurin saavutus on hopeamitali Moskovan olympialaisissa 1980 5 000 metrin juoksussa. Lisäksi hän saavutti pronssia 1978 Afrikan mestaruuskilpailuissa. Yhdysvaltojen yliopistourheilijoiden NCAA:n mestaruuden hän voitti 5&nbsp;000 metrillä vuosina 1980–1982 ja 10 000 metrin juoksussa vuosina 1979–1982.  Sisäradalla hän voitti NCAA:n mestaruuden mailin juoksussa 1979–1982 ja kahden mailin juoksussa 1979, 1980 ja 1982. 

Nyambui teki urallaan kolme Tansanian ennätystä 3 000 metrin juoksussa, joista viimeinen oli 27. kesäkuuta 1978 juostu 7.40,3. 5&nbsp;000 metrillä hän teki kaksi Tansanian ennätystä jälkimmäisen ollessa 18. kesäkuuta 1979 juostu 13.12,29. 10&nbsp;000 metrillä hän paransi maansa ennätystä neljä kertaa, viimeinen aika oli 8. heinäkuuta 1981 juostu 27.51,73. Nyambui pitää edelleen hallussaa Tansanian ennätystä sisäratojen 3&nbsp;000 metrin juoksussa ajalla 7.47,9, kahden mailin juoksussa ajalla 8.17,9 ja 5 000 metrin juoksussa ajalla 13.20,4.  6. helmikuuta 1981 juostu 5&nbsp;000 metrin ennätys oli syntyessään sisäratojen maailmanennätys.

Urheilu-uransa jälkeen Nyambui on toiminut tansanialaisjuoksijoiden valmentajana.

## Lähteet
Ligue 1 -kausi 2002–2003

**[[Ligue 1]] -kausi 2002–2003** päättyi Olympique Lyonnais'n toisiin perättäisiin mestaruusjuhliin. Tasaisessä kärkijoukossa kuusi parasta joukkuetta sijoittuvat viiden pisteen sisään.

## Lopputulokset

## Jaetut europaikat
* Kaksi parasta joukkuetta, eli Lyon ja Monaco pääsevät suoraan tulevan kauden Mestarien liigan lohkovaiheeseen. Kolmanneksi sijoittunut Marseille karsii paikastaan Mestarien liigan kolmannella karsintakierroksella.
* Neljänneksi sijoittunut Bordeaux ja viidenneksi sijoittunut Sochaux osallistuvat tulevan kauden UEFA Cupiin, kuten myös Coupe de Francen voittanut Auxerre ja UEFA:n myöntämän Fair play-paikan lunastanut Lens.
* Yllä mainittujen kilpailujen ulkopuolelle jääneet kolme parhaiten sijoittunutta saavat oikeuden osallistua Intertoto Cupiin. Kaudella 2002-03 tämän oikeuden saivat Guingamp, Nantes sekä Nice.

## Putoajat ja nousijat
* Sarjan kolme viimeistä joukkuetta, Le Havre, Sedan ja Troyes putoavat Ligue 2:een.
* Tilalle nousevat Ligue 2:sta Toulouse FC, Le Mans UC sekä FC Metz.

## Maalipörssin parhaat

## Aiheesta muualla
* RSSSF:n tilastot
Hessdalen

**Hessdalen** on viidentoista kilometrin pituinen laakso eteläisessä Keski-Norjassa suhteellisen lähellä Ruotsin rajaa. Siellä asuu noin 200 ihmistä. Se sijaitsee maan keskiosassa ja noin 120 kilometriä Trondheimista etelään ja 35 kilometriä Røros:in kaivoskaupungista pohjoiseen. Se on Sør-Trøndelagissa olevan Holtålenin kunnan osa. Enimmillään viisi kilometriä leveä ja 12 kilometriä pitkä laakso on suunnilleen pohjois-eteläsuuntainen ja sen halki kulkee tie. 
Laaksoa ympäröivät noin tuhat metriä korkeat vuoret lännessä ja idässä ja useimmat asukkaat asuvat noin 800 metrin korkeudessa.
Paikka on Öygnen-järven ja suuren Ålenin kylän puolivälissä, ja laajemmin
Røros-Haltdalen-linjan keskivaiheilla. Pohjoisessa on Kjerringvoll ja etelässä Myrhaug ja vielä etelämpänä Storvollen.

Hessdalenissa on 1980-luvulta lähtien esiintynyt maantulia, joita tutkivan "Hessdalen-projektin" tiedemiehet perustivat vuonna 1983. Maantulien esiintymistiheys on asteittain vähentynyt, mutta niitä havaitaan yhä noin kaksikymmentä vuodessa. Ufotutkijat pitävät monesti ilmiötä ufojen aiheuttamana.

## Katso myös
*Hessdalenin ufot
*Maanjäristysvalo
*Maavalo

## Lähteet

## Aiheesta muualla

* Hessdalen-projekti
Paskahatun paluu

**Paskahatun paluu** on suomirockyhtye Eppu Normaalin kokoelma-albumi, joka koostuu yhtyeen singlejulkaisujen b-puolten kappaleista sekä harvinaisemmista ja ennen julkaisemattomista kappaleista. Albumi julkaistiin 16. maaliskuuta 1991, ja sen on tuottanut yhtyeen kitaristi ja pääasiallinen säveltäjä Mikko ”Pantse” Syrjä. 

## Kappalelista
#
#
#
#
#
#
#
#
#
#
#
#
#
#

## Muusikot

*Martti Syrjä – laulu
*Pantse Syrjä – kitara, taustalaulu
*Juha Torvinen – kitara
*Mikko Saarela – basso (kappale 7)
*Mikko Nevalainen – basso (kappaleet 1, 2, 3, 5, 8, 9, 10, 11, 13 ja 14)
*Sami Ruusukallio – basso (kappaleet 4, 6 ja 12)
*Aku Syrjä – rummut

## Lähteet
Jan Čaloun

**Jan Čaloun** (s. 20. joulukuuta 1972 Ústí nad Labem, Tšekkoslovakia) on tšekkiläinen jääkiekkoilija. Čaloun pelasi uransa parhaat kaudet Suomessa HIFK:n ja Bluesin joukkueissa. Čaloun ilmoitti uransa päättymisestä elokuussa 2010.

## Ura

Jan Čalounin ura alkoi vuonna 1990 Tšekkoslovakian jääkiekkoliigan Chemopetrol Litvinovissa , jossa hän teki ensimmäisellä kaudellaan 50 ottelussa 28 maalia ja 19 syöttöpistettä. Kun seuraavakin kausi meni loistavasti (37 ottelussa 32 maalia ja 5 syöttöpistettä), päätti San Jose Sharks varata Čalounin NHL:n varaustilaisuudessa neljännellä kierroksella, varausvuorolla 75. Seuraavat kaksi kautta menivät vielä kotoisassa Tšekin Extraligassa, jonka jälkeen oli aika siirtyä Pohjois-Amerikkaan. Ensimmäinen kausi vierähti NHL:n farmisarja AHL:ssä tehoin 34 + 39 = 73, 76 pelatussa ottelussa. Seuraavalla Čaloun pelasi jo NHL:ssä, jossa hän iski neljällä ensimmäisellä laukauksellaan maalin. Valmentaja ei kuitenkaan pitänyt Čalounin tyylistä, vaikka pisteitä kertyi 8 + 3 11 ottelussa, ja AHL kutsui taas. Seuraavakin kausi vierähti pääosin AHL:ssä, Kentucky Thoroughbladesin joukkueessa, josta Helsingin IFK:n silloinen urheilutoimenjohtaja Jarmo Kekäläinen hankki hänet IFK:hon.

Čaloun tuli SM-liigaan ja Helsingin IFK:n paitaan kaudella 1997–1998, ollen heti IFK:n tehokkain pelaaja (41 ottelussa 22+26=48). Pudotuspeleissä tahti vain kiihtyi (9 ottelussa 6+11=17), ja Čaloun voitti ylivoimaisesti pudotuspelien maali- ja pistepörssin. Seuraavalla kaudella hän teki ulkomaalaispelaajien yhden kauden piste-ennätyksen (51 ottelussa, 24+57=81) ja ohitti edellisen ennätyksen haltijan, kaudella 1989–90 HPK:ssa pelanneen venäläisen Igor Kuznetsovin noteerauksen ( 44 ottelua, 18+51=69). Čaloun viihtyi IFK:ssa kolme kautta ennen kuin Columbus Blue Jackets kutsui miehen takaisin NHL:ään. Peliaikaa ja pelipaikkaa ei Blue Jacketsin miehistössä kuitenkaan löytynyt ja Čaloun sai aikaiseksi vain 3 syöttöpistettä pelaamissaan 11 ottelussa. Tämän jälkeen paluu IFK:hon tuntui oikealta vaihtoehdolta ja kun IFK:n fanitkin raivoisasti halusivat entisen suosikkinsa takaisin (järjestäen muun muassa kolehdin), joutui IFK:n johto ottamaan Čalounin takaisin. Čaloun oli kuitenkin selvästi keskenkuntoinen, ja vaikka pisteitä tuli hyvään tahtiin (22 pistettä 24 pelissä), jokin puuttui ja Čaloun passitettiin ennenaikaiselle kesälomalle Pentti Matikaisen ja IFK:n hallituksen määräyksestä. Tästä ura jatkui Espoo Bluesin joukkueessa jossa hän pelasi 3 kautta ja oli joka kaudella joukkueensa paras pistemies, jonka jälkeen olivat vuorossa Venäjän pääsarjan Severstal Tšerepovets ja Sibir Novosibirsk. Vuonna 2005 Čaloun palasi Tšekkiin ja pelasi siellä HC Litvinovissa, HC Pardubicessa ja HC Slovanissa.

## Tilastot

## Saavutukset

* Kakkos All-Star-joukkue (AHL 1997)
* All-Star-joukkue (SM-liiga 1997–1998, 1998–1999)
* Paras maalintekijä (SM-liigan pudotuspelit 1997–1998)
* Paras pistemies (SM-liigan runkosarja ja pudotuspelit 1998–1999)
* Paras pelaaja (SM-liiga 1998–1999)
* Veikkauksen kultainen kypärä (SM-liiga 1999–2000)
* Kuukauden pelaaja (SM-liiga marraskuu 2002)

## Lähteet

## Aiheesta muualla
* 
*
Pepsodent

**Pepsodent** on Unileverin tuotemerkki, jota käytetään hampaidenhoitoon liittyvissä tuotteissa kuten hammastahnoissa ja hammasharjoissa. Yhdysvalloissa ja Kanadassa tuotemerkin omistaa Church & Dwight.

Tuotemerkin nimi tulee pepsiini-entsyymistä, jota käytettiin ennen fluoria aktiivisena ainesosana hammastahnoissa. Ensimmäinen Pepsodent-hammastahna kehitettiin Yhdysvalloissa jo vuonna 1913, mutta Suomen markkinoille Pepsodent tuli vasta vuonna 1954. Pepsodent toi vuonna 1962 ensimmäisenä Suomessa markkinoille fluoria sisältävän hammastahnan. Nykyään fluori on tuotemerkin kaikkien hammastahnojen perusainesosa.

## Tuotteet
*hammasharjat
*hammastahnat
*suuvesi

Tuotevalikoima sisältää erilaisille kuluttajille suunnattuja tuotteita, myös lasten tuotteita.  

## Lähteet

## Aiheesta muualla
*Unileverin Pepsodent-sivut
Hirssaari

**Hirssaari** on kaupunginosa ja saari Kotkassa. Hirssaari sijaitsee Kotkansaaren ja Mussalon välissä kaupungin keskustan länsipuolella. 

## Historia

1980-luvun puolivälissä rakennettu Norssalmen silta yhdisti Hirssaaren ja Mussalon kiinteämmin kaupungin keskustaan. Hirssaaressa järjestettiin asuntomessut vuonna 2002, jonka jälkeen saari on ollut vilkkaan asuntorakentamisen kohteena. 

## Liikenne

Seututie 355 Kotkansaarelta Norssalmen sillan kautta Hirssaareen ja Tökkärin sillan kautta Mussaloon on vilkas Mussalon satamaan kulkevan rekkaliikenteen vuoksi. Tien vieressä Hirssaaren läpi kulkee myös sähköistetty rautatie Mussalon satamaan, joka kuuluu Kouvola–Kotka-ratalinjaan. Vanha Madesalmen silta Mussaloon on muutettu joukkoliikenteen, jalankulun ja pyöräilyn käyttöön.

## Palvelut

Alueella on vähän palveluita, lähinnä vain Kotilon päiväkoti ja syksyllä 2007 valmistunut Sale-lähikauppa, mutta Kotkansaarelle kaupungin keskustaan on lyhyt matka, noin 2 km. Lisäksi Hirssaaren keskiosassa on lähiliikunta-alue, johon kuuluu muun muassa jalkapallokenttä ja ulkoliikuntasali. Hirssaaresta löytyy myös pienvenesatama.

## Lähteet
Vogue (Madonnan kappale)

**Vogue** on yhdysvaltalaisen poplaulaja Madonnan uran suurimpiin hitteihin lukeutuva kappale hänen toiselta soundtrackiltään *[[I’m Breathless]]* vuodelta 1990. *Voguen* ovat tuottaneet ja säveltäneet Madonna ja Shep Pettibone. Kappale nousi singlelistoille ympäri maailmaa, muun muassa Yhdysvalloissa (Billboard-listan ykkösenä kolme viikkoa), Isossa-Britanniassa, Ranskassa ja Kanadassa. Suomessa single nousi virallisen singlelistan ykkössijalle.

Vuoden 1989 *[[Like a Prayer]]* -albumilta julkaistiin kolme suurta hittiä; ”Like a Prayer”, ”Express Yourself” ja ”Cherish”. Mahdollisesti parantaakseen albumin viimeisen singlejulkaisun ”Keep It Togetherin” myyntiä Shep Pettibone sävelsi singlelle uuden kappaleen, ”Voguen”. Kappale sai osittain inspiraationsa homoseksuaalien miesten New Yorkin klubeilla esittämästä tanssista, voguesta, jossa he yrittävät imitoida suosikkijulkkistensa asentoja ja tyylejä, kuten myös *[[Vogue]]*-muotilehden mallien asentoja. Myöhemmin levy-yhtiössä haluttiin julkaista kappale singlenä, koska se ”tuhlattiin” lisäämällä pelkän singlen sivujulkaisuksi.

## Musiikkivideo
”Voguen” musiikkivideota, jonka on ohjannut David Fincher, on usein kutsuttu Madonnan parhaaksi. Kappaleen musiikkivideolla vierailee tanssijoita Madonnan Blonde Ambition Tour -konserttikiertueelta ja hänen omalta dokumentiltaan *Truth or Dare*. Suuren kohun aiheutti kuitenkin se, että musiikkivideolla Madonnan rinnat näkyvät hänen osittain läpinäkyvän paitansa läpi. MTV halusi leikata kyseisen osuuden videosta pois, mutta Madonna kieltäytyi. Myöhemmin julkaistiin MTV Video Music Awards -gaalasta nauhoitettu uudempi live-video, jossa kappale esitetään 1700-luvun ranskalaisen hienoston teemalla. 

*[[Rolling Stone]]* -lehti listasi ”Voguen” musiikkivideon kaikkien aikojen 28. parhaaksi videoksi.

## Lähteet
Pulmu

**Pulmu** on suomalainen naisen etunimi.

Pulmu on luontoaiheinen nimi, joka on johdettu linnunnimestä *[[pulmunen]]* 1900-luvun alussa.  Nimessä on mahdollisesti sisältynyt toive, että lapsi pysyisi mieleltään puhtaana.

Nimi esiintyi Pietarin suomalaisessa almanakassa 1909, ja Suomen almanakassa Pulmu on ollut vuodesta 1950.

Maaliskuun 2025 loppuun mennessä Digi- ja väestötietoviraston tietojen mukaan noin 260 naista on saanut nimekseen Pulmu.

## Pulmuja
* Pulmu Kailamo, oik. *Johanna Annola* (s. 1976), historiantutkija ja kirjailija
* Pulmu Nousiainen, suomentaja
* Pulmu Puonti, SLU:n koulutuspäällikkö

## Muita Pulmuja
* Pulmu Possu, Lucy Kincaidin lastenkirjan hahmo
* Pulmu, Dansukkerin palasokerituotemerkki
* Pulmu ry, Pohjois-Helsingin lähimmäistyöyhdistys, tarjoaa palveluja vanhuksille ja omaishoitajille

## Lähteet
* 
* 

### Viitteet
Hatullinen paskaa

**Hatullinen paskaa** on Eppu Normaali -yhtyeen kokoelma-albumi, joka sisältää harvinaisuuksia ja singlejen b-puolia.  

Yhtyeen jäsenten soolosinget sisältävä *Soolot* ja *Hatullinen paskaa* on myöhemmin koostettu yhteen samalle levylle nimellä *[[Hatullinen paskaa / Soolot]]*. *Hatullinen paskaa* -levyn jatkoksi  julkaistiin vuonna 1991 albumi *[[Paskahatun paluu]]*.

## Kappaleet
# 
# 
# 
# 
# 
# 
# 
# 
# 
# 
# 
# 

## Muuta
Eppu Normaali levytti syksyllä 1981 EP-levyä varten neljä kappaletta, joista kappaleet 7–9 piti julkaista sillä. Neljäs kappale oli ”Pink Panther Theme”, joka julkaistiin ”Murheellisten laulujen maan” B-puolella 1982.

## Kokoonpano
*Martti Syrjä - laulu
*Pantse Syrjä - kitara, taustalaulu, laulu (kappaleet 4 ja 10)
*Juha Torvinen - kitara, laulu (kappale 3)
*Mikko Nevalainen - basso (kappaleet 2, 6, 7, 8, 9 ja 10)
*Aku Syrjä - rummut
*Mikko Saarela - basso (kappaleet 1, 3, 4, 5, 11 ja 12)

## Lähteet
Santtu Mäkinen

**Santtu Vesa Mäkinen** (s. 29. marraskuuta 1970 Tampere) on suomalainen entinen kestävyys- ja keskimatkojen juoksija sekä maastojuoksija.

Mäkinen voitti urallaan kaikkiaan viisi SM-kultaa: 5&nbsp;000 metrillä 1993 ja 1995 sekä 10&nbsp;000 metrillä 1993, 1995 ja 1997. Hänellä on 5&nbsp;000 metriltä neljä hopeaa (1991, 1996, 1997 ja 2000) ja kaksi pronssia (1990 ja 1999) sekä 10&nbsp;000 metriltä kaksi hopeaa (1996 ja 1998) ja yksi pronssi (1999). Lisäksi Mäkinen juoksi puolimaratonilla pronssia 2002 ja maastojuoksun lyhyen radan kisassa hopeaa 1997.

Mäkisen ennätys 5&nbsp;000 metrillä oli 13.36,06 (1997) ja 10&nbsp;000 metrillä 28.43,78 (1993). Vuonna 1990 hän juoksi 2&nbsp;000 metrillä sisäratojen 22-vuotiaiden Suomen ennätyksen 5.23,76. 

## Lähteet
GTi-Magazine

**GTi-Magazine** on harrasteautoja käsittelevä, 10 kertaa vuodessa ilmestyvä aikakauslehti. Se on erikoistunut autojen tuunaukseen eli auton ulkonäön muuttamiseen omistajansa mieltymysten mukaisesti. Artikkeleissa esitellään harrastajien autoprojekteja laajasti ja runsain kuvin. Pääpaino on uudehkoissa 1990–2000-lukujen eurooppalaisissa ja japanilaisissa autoissa, joihin on tehty erikoisia ulkonäköön vaikuttavia muutoksia. Lehti testaa tuunausvarusteita ja julkaisee erilaisia tee itse -artikkeleita.

GTi-Magazinen levikki vuonna 2012 oli 26&nbsp;751, ja sillä oli 146&nbsp;000 lukijaa. Lehti perustettiin vuonna 2000, ja sitä julkaisee Fokus Media. Lehden päätoimittaja on Jape Tiitinen.

## Lähteet
Mariusz Czerkawski

**Mariusz Krzysztof Czerkawski** (s. 13. huhtikuuta 1972 Radomsko, Puola) on puolalainen uransa lopettanut jääkiekkohyökkääjä.

## Ura
Czerkawski varattiin NHL:ään vuoden  varaustilaisuudessa. Pitkän NHL-uransa aikana Czerkawski pelasi muun muassa Boston Bruinsissa, Edmonton Oilersissa ja New York Islandersissa. Kaudella 1999–2000 hän pääsi pelaamaan NHL:n tähdistöottelussa. Euroopassa hän pelasi muun muassa Djurgårdenissa ja Kiekko-Espoossa. Hän kuului myös Puolan maajoukkueen avainpelaajiin. Hän oli mukana maajoukkueessa useissa arvoturnauksissa. Czerkawski lopetti uransa vuonna 2008.

## Muuta
Czerkawski oli naimisissa Bond-tyttö Izabella Scorupcon kanssa vuosina 1996-98. Heillä on yhteinen tytär, Julia, joka syntyi vuonna 1997. 

## Lähteet

## Aiheesta muualla
*
*
Helena Bonham Carter

**Helena Bonham Carter** (s. 26. toukokuuta 1966 Lontoo) on englantilainen näyttelijä. Bonham Carter tuli tunnetuksi James Ivoryn vuoden 1986 elo­kuvasta *[[Hotelli Firenzessä]]*. Hän näytteli aluksi monissa saman­kaltaisissa viktoriaanisissa elo­kuvissa kuten *[[Maurice]]* (1987), *[[Enkelten polku]]* (1991) ja *[[Talo jalavan varjossa]]* (1992) ennen kuin siirtyi muun­laisiin rooleihin. Bonham Carter tunnetaan myös rooleistaan elo­kuvissa *[[Kyyhkyn siivet]]* (1997), *[[Fight Club]]* (1999) ja *[[Kuninkaan puhe]]* (2010) sekä roolistaan Bellatrix Lestrangena *[[Harry Potter (elokuvasarja)|Harry Potter]]* -elo­kuva­sarjassa.

## Varhainen elämä

Bonham Carterilla on äitinsä puolelta juutalainen ja espanjalainen suku­tausta. Hänen iso­isänsä oli espanjalainen diplomaatti Eduardo Propper de Callejón.

## Ura

2000-luvun ensi­kymmenenä hän on tehnyt monia elo­kuvia silloisen avo­puolisonsa Tim Burtonin elo­kuvissa: *[[Corpse Bride]]*, *[[Apinoiden planeetta (vuoden 2001 elokuva)|Apinoiden planeetta]]*, *[[Big Fish]]*, *[[Jali ja suklaatehdas]]*, *[[Sweeney Todd – Fleet Streetin paholaisparturi]]*, *[[Liisa Ihmemaassa (vuoden 2010 elokuva)|Liisa Ihme­maassa]]* ja *[[Dark Shadows]]*. Vuosina 2019–2020 Bonham Carter näytteli prinsessa Margaretia suora­toisto­palvelu Net­flixin draama­sarjassa The Crown.

### Palkinnot ja ehdokkuudet

Helena Bonham Carter sai Commander of the Order of the British Empire -arvo­nimen 2012.

## Yksityiselämä

Bonham Carterilla oli 13&nbsp;vuoden pituinen parisuhde Tim Burtonin kanssa, joka päättyi 2014. Paris­kunnalla on kaksi lasta.

## Valikoitu filmografia

* *[[Hotelli Firenzessä]]* (1985)
* *[[Hamlet (vuoden 1990 elokuva)|Hamlet]]* (1990)
* *[[Talo jalavan varjossa]]* (1992)
* *[[Mary Shelleyn Frankenstein]]* (1994)
* *[[Rakkauden jumalatar]]* (1995)
* *[[Kyyhkyn siivet]]* (1997)
* *[[Fight Club]]* (1999)
* *[[Apinoiden planeetta (vuoden 2001 elokuva)|Apinoiden planeetta]]* (2001)
* *[[Big Fish]]* (2003)
* *[[Jali ja suklaatehdas (vuoden 2005 elokuva)|Jali ja suklaa­tehdas]]* (2005)
* *[[Sweeney Todd – Fleet Streetin paholaisparturi]]* (2007)
* *[[Terminator – Pelastus]]* (2009)
* *[[Liisa Ihmemaassa (vuoden 2010 elokuva)|Liisa Ihme­maassa]]* (2010)
* *[[Kuninkaan puhe]]* (2010)
* *[[Harry Potter (elokuvasarja)|Harry Potter]]* (2007–2011)
* *[[Dark Shadows]]* (2012)
* *[[Les Misérables (vuoden 2012 elokuva)|Les Misérables]]* (2012)
* *[[The Lone Ranger (vuoden 2013 elokuva)|The Lone Ranger]]* (2013)
* *[[Cinderella – Tuhkimon tarina]]* (2015)
* *[[Suffragette]]* (2015)
* *[[Liisan seikkailut peilimaailmassa (elokuva)|Liisan seikkailut peili­maailmassa]]* (2016)
* *[[55 Steps]]* (2017)
* *[[Ocean’s 8]]* (2018)
* *[[Enola Holmes]]* (2020)

## Lähteet

## Aiheesta muualla

*  Emmy Awards 
* 
* 
*
Rōnin

**Rōnin** () tarkoitti feodaaliajan Japanissa isännätöntä samurai-säätyyn kuuluvaa aatelista. Rōninit olivat yleisiä Muromachi- ja Tokugawa-kausilla. Rōninit olivat usein kulkureita, rosvoja tai häiriökäyttäytyjiä, ja he osallistuivat joskus myös kapinoihin. Sana *rōnin* tarkoittaa kirjaimellisesti "aaltomies" eli "vaeltaja" tai "kulkija". Osa rōnineista ryhtyi palkkasotureiksi, kauppiaiksi ja käsityöläisiksi. Rōninit perustivat myös kouluja, joissa opetettiin taistelutaitoja. He saattoivat myös toimia henkivartijoina tai kylien suojelijoina samuraietikettinsä mukaisesti. Yksi kuuluisimmista rōnineista oli Miyamoto Musashi, joka opetti kenjutsua. Rōnineista on sittemmin tullut suosittuja hahmoja japanilaisessa kirjallisuudessa, elokuvissa ja sarjakuvissa.

Termin käyttö yleistyi 1100-luvulle mennessä, jolloin sitä alettiin käyttää samuraista, joka oli menettänyt lääninherransa joko tämän kuoltua tai omien rikkomustensa vuoksi. Tokugawa-shōgunaatin perustamista edeltäneen levottoman ajanjakson aikana rōninien määrä kasvoi nopeasti, ja he aiheuttivat useita levottomuuksia koko 1600-luvun ensimmäisen puoliskon ajan.

Monet köyhtyneet samurait innostuivat 1800-luvun puolivälissä liikkeestä, jonka tavoitteena oli karkottaa kaikki länsimaalaiset Japanista ja palauttaa vanha keisarillinen suku maan varsinaisiksi hallitsijoiksi. Suuri osa näistä samuraista jätti herransa ja ryhtyi rōniniksi. Rōninit kiihdyttivät Japanin vallankumouksellista liikehdintää ennen Meiji-restauraatiota murhaamalla maltillisia virkamiehiä, länsimielisiä oppineita ja Japanissa asuvia ulkomaalaisia. Rōninit lakkasivat olemasta sen jälkeen, kun samuraiden etuoikeudet lakkautettiin vuonna 1873.

47 rōninia eli *Chūshingura* (”Uskolliset”) on 1700-luvun alun tositapahtumiin pohjautuva legenda, jossa rōninit kostavat herransa kuoleman. Tarina on ollut monien suosittujen japanilaisten näytelmien, elokuvien ja kirjojen aiheena.

## Muita merkityksiä
Rōnin-nimi annettiin alkujaan Japanissa Nara- ja Heian-kausina ennen 1000-lukua eläneille talonpojille, jotka hylkäsivät maansa välttääkseen ylisuuret verot ja muuttivat alueille, jotka eivät olleet buddhalaisluostareiden tai aateliston omistuksessa. Nykyjapanissa ”rōnin” tarkoittaa välivuotta viettävää ylioppilasta; sellaista, joka on hakenut jatko-opiskeluun, muttei ole vielä saanut opiskelupaikkaa ja on siksi ”isännätön”.

## Lähteet

## Aiheesta muualla
Tikkala (Tohmajärvi)

**Tikkala** on yksi Tohmajärven kunnan kylistä. Se sijaitsee Pohjois-Karjalan eteläosassa, valtatie 6:n varressa noin 35 kilometrin päässä niin Joensuusta kuin Kiteeltäkin. Saman verran matkaa on myös Niiralan kansainväliselle rajanylityspaikalle. 
Kylässä asuu vakituisesti noin 400 henkeä, mutta kesällä väkimäärä tuplaantuu loma-asukkaista.

Kylä tunnetaan vaaramaisemistaan ja vesistöistään. Tikkalaan kuuluu Särkijärvi ja Suuren-Onkamon rantaa sekä järvien välinen kannas. Kylä on kuulu myös kulttuurihistoriallisesti arvokkaasta vanhasta aseman miljööstä. Kylässä on kauppa. Erikoista on oma kappeli ja hautausmaa. Tikkala valittiin maakunnan vuoden kyläksi 2009.

## Koulu

Tikkalan marjapuuronpunainen, puinen kyläkoulu tuhoutui palossa kesällä 2004. Paikalle rakennettiin uusi koulu, joka avasi ovensa keväällä 2006. 

## Kassan Baari

Kylässä toimii osuuskunta Tikkalan Kassa, jossa jäseninä on muun muassa  Kotiteollisuuden, Nightwishin (Tuomas Holopainen) ja Viikate-yhtyeen (Kaarle Viikate) jäseniä. 
Osuuskunta avasi juhannusviikolla 2008 kuutostien varren liikerakennukseen baarin, Kassan Baarin. 

Baarissa filmattiin Markku Pölösen Ralliraita-elokuvaa. Baarin sisustuksen teki Suomen Filmiteollisuus. Baarin nimi tulee kylässä toimineesta Osuuskassasta (Osuuspankin edeltäjä). Kesäkautta lukuun ottamatta baarin toiminta on ollut kannattamatonta, ja osuuskunta lopetti baarin toiminnan 1. lokakuuta 2011 alkaen ja pani baarin myyntiin. 

Heinäkuussa samassa 2012 liikerakennuksessa avattiin armenialainen ravintola.

Osuuskunnan syksyllä 2011 sulkema Kassan Baari sai toiminnalleen jatkoa, kun Kassan Kautta Oy ja Kotiteollisuus Yhtye Oy ostivat baarin toiminnan osuuskunnalta vuoden 2012 loppupuolella. Baarin toiminnasta vastaa Kassan Kautta Oy. Kassan Baarin uusia avajaisia vietettiin 18. tammikuuta 2013.

## Järjestöjä

Tikkalan Veikot, TiVe, on vuonna 1909 perustettu urheiluseura. Se omistaa seurojentalon. TiVe järjestää säännöllisesti lasten hiihtokilpailuja, kuutamohiihtoja, liikuntabingoja ja yleisurheilukouluja. 

Tikkalan kyläkuorossa on 20&ndash;30 laulajaa. Kuoro harjoittelee keskiviikkoisin ja esiintyy muun muassa Tohmajärvi-kuoron kanssa seurakunnan tilaisuuksissa.

Tikkalan kyläyhdistyksellä on käytössä kunnalta vuokrattu Veljesmaja, joka sijaitsee Kostamossa Särkijärven rannalla.

Muita yhdistyksiä ovat Onkamo-Sintsin kalastuskunta, Onkamon metsästysseurat, Tikkalan Martat ja SPR:n Tikkalan osasto.

## Yrityksiä
Tikkalan yrityksiä ovat muiden muassa taimimyymälä Tuhatkauno ja autokorjaamo.

## Asukkaita

Tunnettuja Tikkalan asukkaita ovat muiden muassa Kotiteollisuuden muusikko Janne Hongisto ja kunnanjohtaja Olli Riikonen.

## Rautatie
Tikkala sijaitsee Karjalan radan varressa. Henkilöjunat eivät kuitenkaan enää pysähdy Joensuun ja Kiteen välillä. Henkilöliikenne Onkamon asemalla päättyi 2005, samaan aikaan kuin Hammaslahden aseman liikennekin.  Tikkalan ja Hammaslahden välille valmistui syksyllä 2008 8,5 kilometriä pitkä rataoikaisu.

## Lähteet

## Aiheesta muualla
* www.tikkala.fi
* Kassan Baari 
* Nupponen, Aili (toim.): *Tikkalan neljä vuosisataa : kylähistoriikki.* Tohmajärvi: Tikkalan kylätoimikunta, 1993. .
Karhulan koulu

**Karhulan koulu** on yläaste ja lukio Kotkassa Karhulan kaupunginosassa.

## Historia
Kymin Suomalainen Yhteiskoulu aloitti toimintansa vuonna 1920. Alkuvuosina koululla ei ollut omaa rakennusta, vaan se toimi väliaikaisissa tiloissa. Vanha puukoulu valmistui vuonna 1923 osoitteeseen Vesivallintie 16. Koulun nimenä oli vuodesta 1922 Kymin Yhteiskoulu ja vuodesta 1957 Karhulan Yhteiskoulu. Uusi päärakennus valmistui samalle tontille vuonna 1954 ja lisärakennukset vuosina 1957 ja 1960. Peruskouluun siirryttiin Kotkassa sekä tuolloin vielä itsenäisissä Karhulan kauppalassa ja Kymin kunnassa vuotta ennen muuta Kymen lääniä vuonna 1974. Sen yhteydessä koulun nimi muuttui Vesivallin yläasteeksi ja lukioksi. Vuonna 1986 nimi vaihtui Karhulan kouluksi.

Vuonna 2005 puukoulun käytöstä luovuttiin sisäilmaongelmien vuoksi ja osa Karhulan koulun toiminnoista siirrettiin Ratakadulle entisen Karhulan ammattikoulun kiinteistöön remontoituun Opintokeskus Karhuun. Koulu jakautui kahteen erilliseen osoitteeseen marras-joulukuussa 2005. Opintokeskus Karhussa sijaitsevat myös Kotkan opiston toimipaikka sekä Nuorten Työpajan tilat.

Syksyllä 2025 Karhulan koulun ja lukion toiminnot siirtyivät Vesivallintieltä väistötiloihin entisen Rauhalan koulun tontilla oleviin moduuleihin sekä Opintokeskus Karhun tontille rakennettuihin moduuleihin. Karhulan koulun tontille rakennetaan uutta koulukeskusta, johon sijoittuvat Karhulan koulu, Helilän koulu, Karhulan lukio sekä Karhulan kirjasto.

Karhulan ja Helilän yläkoulut yhdistyivät 1. tammikuuta 2026. Yhdistetyn yläkoulun nimeksi tuli Karhulan koulu. Koulu toimii kevätlukukauden 2027 loppuun asti kolmessa toimipisteessä: Opintokeskus Karhussa, entisen Rauhalan koulun tontilla sijaitsevissa moduuleissa sekä Helilän koulun väistötiloina toimineissa moduuleissa, kunnes uusi koulukeskus on saatu valmiiksi.

## Opiskelu
Karhulan koulun tiloissa opetetaan peruskoulun oppilaille kieliä, uskontoa, historiaa, terveystietoa ja oppilaanohjausta sekä yhteiskuntaoppia. Opintokeskus Karhussa peruskoululaiset opiskelevat maantietoa, biologiaa, fysiikkaa, kemiaa, ATK:ta, matematiikkaa, musiikkia, kuvataidetta, kotitaloutta ja käsitöitä. Lukiolaisten opinnoista ainoastaan taideaineet on sijoitettu uuteen opintokeskus Karhuun.

## Lähteet

## Aiheesta muualla
* Karhulan koulun kotisivu
*Karhulan lukion kotisivu